શહેરના પાલડી વિસ્તારમાં રહેતા અને ગુજરાત કૉલેજના બાયોલોજી વિભાગમાંથી સેવાનિવૃત્ત થયેલા અરવિંદભાઈ નાઈક નગરી હોસ્પિટલમાં છેલ્લાં સાત વર્ષથી નિઃશુલ્ક વાચનાલય ચલાવે છે. ગુજરાતી અને અન્ય ભાષાનાં ૫૦ જેટલાં મેગેઝિન ઉપરાંત પુસ્તકો તેઓ હોસ્પિટલમાં આવતા દર્દીઓનાં સગાંને ફ્રીમાં વાંચવા આપે છે. હવે તો તેમની આ પ્રવૃત્તિથી વાકેફ અનેક લોકો પોતાના ઘેર આવતાં મેગેઝિન ભેટ આપી જાય છે.